Stompa

Stompa, egentlig akronym for «Stein Oskar Magell Paus-Andersen», er det norske navnet på hovedpersonen i og tittelen på en rekke humoristiske barne- og ungdomsbøker om livet på en privat kostskole skrevet av Anthony Buckeridge. Serien gikk som hørespill i Lørdagsbarnetimen i 1950- og 1960-årene. I 1960-årene ble det også laget fire norske spillefilmer om Stompa. Både hørespillene og spillefilmene var enormt populære både blant barn og voksne.

I den perioden da radiohørespillene om Stompa ble sendt for første gang i Lørdagsbarnetimen, var denne programposten det norske radioprogram med flest lyttere, og av alle innslag var Stompa-hørespillene de mest populære.Hennum, Sigurd B. De utfordrende 60-årene, side 40. Oslo, Schibsted (1993). 

Stompa er en gutt tidlig i tenårene som må gå på kostskolen «Langåsen pensjonatskole» fordi hans far jobber som forsker i USA. De fleste guttene som går på skolen, får navn etter sitt hjemsted, blant annet «Bodø» (spilt i filmene av Knut Eide), Bergen, Sørlandet og Nøtterø. Mye av komikken spiller på misforståelser og situasjonskomikk i forhold til voksne autoriteter, som oftest representert ved lektorene «Brandt» (Arne Lie) og «Tørrdal» (Gisle Straume).

 Langåsen pensjonatskole 
Langåsen pensjonatskole er en fiktiv kostskole. De fleste historiene om Stompa foregår på denne skolen. Skolen tar imot elever fra mange kanter av Norge, noe som har gjort at elevene blir kalt opp etter det stedet de kommer fra; alle elevene med unntak av Stompa selv.

Stompa sover på Rom 304 sammen med Bodø, Bergen, Nøtterø, Orkanger og Sørlandet.

I filmene om Stompa blir Lunde skole og Frogner Hovedgård (begge i Skien) brukt som kulisser for Langåsen pensjonatskole.

 Figurer 
Petronius Theobald Tørrdal (også omtalt som P.T. Tørrdal eller bare Tørrdal) er lektor ved Langåsen pensjonatskole. Rollen som Tørrdal ble spilt av Gisle Straume. Én ting som kjennetegner Tørrdal er hans temperament, da han raskt kan bli veldig sur og oppgitt. Stompa karakteriserer dette som at Tørrdal blåser seg opp for ingenting.

"Sørlandet" blir spilt av Thorkild Stray. Sørlandet bor på rom 304 sammen med Stompa, Bødø, Bergen og Nøtterø. Ved siden av bøkene medvirker han i filmene i Stompa & Co (1962), Stompa, selvfølgelig! (1963) og Stompa forelsker seg (1965). I hørespillet Stompa blir romsjef er han ikke med; han ligger på sykestuen med hovne mandler, noe som resulterer i at Stompa må bli romsjef inntil videre.

Lektor Brandt blir spilt av Arne Lie. I motsetning til sin kollega lektor Tørrdal er han en rolig og fredelig person som elevene kan snakke med. Brandt ser det positive i alle elevene ved Langåsen pensjonatskole.

 Oversettelser 
22 av de 24 originale bøkene har blitt oversatt og betydelig bearbeidet for norske forhold av Nils-Reinhardt Christensen, som også har regissert alle Stompa-filmene. Selv om de tar utgangspunkt i et overklassepreget britisk kostskolemiljø som i liten grad finnes i Norge, har de blitt svært populære. Bøkene går inn i en litterær tradisjon for bøker hentet fra kostskolemiljøer, en tematikk man finner igjen i for eksempel Harry Potter-bøkene. I den engelske originalen heter Stompa-figuren «Jennings». Hans trofaste følgesvenn Bodø heter opprinnelig «C E J Darbishire». Opplegget med situasjonskomikk innenfor et gitt miljø med faste figurer går igjen i moderne tv-serier og situasjonskomedier.

 Innspillinger 
Stompa-filmene er innspilt delvis på Lunde skole i Skien, men det er Frogner Hovedgård (Skien) øst for Skien sentrum som er kulisse for Langåsen pensjonatskole. På Telemark Museum i Brekkeparken står Skiens første brannbil fra 1927. Veteranbilen medvirket sammen med Willie Hoel i Stompa & Co fra 1962.
Av de fire filmene er de to første, «Stompa & Co» og «Stompa selvfølgelig!», basert så å si direkte på historier fra bøkene, mens «Stompa forelsker seg» og «Stompa til sjøs!» bygger på historier som ikke direkte kan spores tilbake til bøkene. NRK har produsert en rekke populære hørespill basert på bøkene. Andre bøker er også tilgjengelige som lydbøker.

 Norske Stompa-bøker 
Nr.Norsk tittelUtg. årNr.Engelsk tittelUtg. år1Stompa & co19581Jennings Goes to School19502Stompa følger et spor19592Jennings Follows a Clue19513Stompa passer gullfisk19593Jennings' Little Hut19514Stompa og Bodø19594Jennings and Darbishire19525Stompa skriver dagbok19605Jennings' Diary19536Stompa på vingene19606According to Jennings19547Stompa på fotojakt19618Thanks to Jennings19578Stompa blir teatersjef19617Our Friend Jennings19559Stompa sender S.O.S.196210Jennings as Usual195910Stompa og spionen196212Just Like Jennings196111Stompa på Lopphavet19639Take Jennings, for Instance195812Stompa og syndfloden196411The Trouble with Jennings196013Stompa og spåkvinnen196513Leave It to Jennings196314Stompa, dagens helt196614Jennings, of Course196415Stompa starter stort196715Especially Jennings196516Stompa og Swing-Wing196816Jennings Abounding196717Stompa har griseflaks196917Jennings in Particular196818Stompa får blod på tann197018Trust Jennings196919Stompa til topps197119The Jennings Report197020Stompa og hulemysteriet197220Typically Jennings197121Stompa og agenten197321Speaking of Jennings197322Stompa og Stine197722Jennings at Large197723Jennings Again199124That's Jennings1994

 NRK-hørespill 
 «Bodø går i vannet» (26.01.1957)
 «Stompa tar kaka» (23.02.1957)
 «Stompa lager museum» (06.04.1957)
 «Stompa i terrengløp» (11.05.1957)
 «Stompa og Co går manngard» (05.10.1957)
 «Stompa og Co til månen» (07.12.1957)
 «Operasjon drops» (01.11.1958)
 «På fotojakt» (15.11.1958)
 «En betalende gjest» (03.01.1959)
 «Tørrdals gamle krukke» (31.01.1959)
 «Fest på rommet» (02.05.1959)
 «Stompa lager julestemning» (26.12.1959)
 «Det historiske årstallet» (09.01.1960)
 «Avskjedsgaven til lektor Tørrdal» (27.02.1960)
 «Stompa passer gullfisk» (02.04.1960)
 «Stompa og froskene» (14.05.1960)
 «Stompa slår alarm» (27.08.1960)
 «Stompa og minister'n» (12.11.1960)
 «Stompa blir romsjef» (04.03.1961)
 «Stompa og det hemmelige marsvinet» (25.03.1961)
 «Stompa pakker kofferten» (06.01.1962)
 «Takket være Stompa» (19.05.1962)
 «Stompas mesterverk» (27.10.1962)
 «En togreise med forviklinger» (24.08.1963)
 «Stompa og vandrepokalen» (12.10.1963)
 «Den avskyelige snøkatt» (30.11.1963)

 Stemmer i hørespillene 
 Stompa – Lars Nordrum
 Bodø – Dan Fosse
 Bergen – Sverre Hansen
 Nøtterø – Johannes Eckhoff
 Lektor Brandt – Arne Lie
 Rektor Ulrichsen – Alf Sommer
 Lektor Tørrdal – Gisle Straume
 Brannsjef Mathiesen – Ola Isene
 Stakan – Knut Risan 
 Kjakan – Arne Bang-Hansen

 Norske Stompa-filmer 
 Stompa & Co. (1962)
 Stompa selvfølgelig! (1963)
 Stompa forelsker seg (1965)
 Stompa til sjøs (1967)

 Skuespillere i Stompa-filmene 
 Stompa 
 Rolf Kirkvaag Jr. (Stompa & co.)
 Ole Enger (øvrige tre filmer)
 Bodø – Knut Eide (ikke Stompa til sjøs!)
 Bergen – Thor-Erik Thorbjørnsen (ikke Stompa til sjøs!)
 Nøtterø – Didrik Arnesen
 Sørlandet – Thorkild Stray (ikke Stompa til sjøs!)
 Orkanger – John Olav Togstad (ikke Stompa til sjøs!)
 Stavanger – Ingmar Wareng (Stompa & co. og Stompa selvfølgelig!)
 Lektor (Petronius Theobald) Tørrdal – Gisle Straume (ikke Stompa forelsker seg og Stompa til sjøs!)
 Lektor Brandt – Arne Lie (ikke Stompa til sjøs!)
 Rektor Ulrichsen – Carsten Winger (ikke Stompa til sjøs!)
 Fru Madsen – Ragnhild Michelsen (Stompa & co. og Stompa selvfølgelig!)
 Bestemora til Bodø – Erna Schøyen (Stompa & co.)
 Lektor B.F. Tørrdal – Rolf Just Nilsen (Stompa forelsker seg)
 Brannsjef Mathiesen – Willie Hoel (Stompa & co.)

 Referanser 

 Eksterne lenker 
 S.T.O.M.P.A norsk Stompa-side


Kategori:Norske barnebøker
Kategori:Romanserier
Kategori:Norske familiefilmer
Kategori:Bøker fra 1950
Kategori:Norske hørespill for barn og ungdom